Ṣenneṭ i ȓebƹaḏ n lʼayaṯ zi ssuraṯ ḏi Tuwrat. Icten qqaren-as Ufuɣ, icten qqaren-as Ȓkitab n Ayṯ-Lawi, icten qqaren-as Lƹadad, icten qqaren-as Afessar n Ccariƹa n Musa. Ssawaȓent x ȓiyyam n Siḏna Musa, tarjment ḏanita s ṯmaziɣṯ n Arrif, iƹni ṯarifiṯ.
Ɣer ḏanita x ƹecra n ȓuṣiyaṯ nni iy ḏas yuca Siḏi Arebbi i Siḏna Musa. Manaya aqaṯ ḏi ssura umi qqaren Ufuɣ ḏeg wuḏem wis 20 zi lʼaya 1 aȓ 17: Uca issiweȓ Arebbi s marra awaȓen-a: Nec ḏ Arebbi lʼilah nnec iy c d isufɣen zi ṯmurṯ n Miṣra mani iy c tuɣa ḏ ismeɣ.
I War ƹebbeḏ bu lʼaliha nneḍnit illa nec.
II War tegg bu lʼaṣnam. War tegg bu teṣwirṯ i min iǧan ḏeg ujenna ḏ min ḏayes sennej n ṯmurṯ ḏ min ḏayes ḏeg waman swadday n ṯmurṯ. War ḏasen tsejjaḏ ca war ṯen ƹebbeḏ ca, ȓaḥeqqac nec ḏ Siḏi Arebbi lʼilah nnec. War xseɣ ca aḏ tƹebbḏeḏ can lʼaliha nneɣnit mebȓa zzayi. Tƹeqqabeɣ iḥenjiren x dnub iy ggin lwalidin nsen ḏ lwalidin n lwalidin nsen zeg yinni ḏayi icarrhen. Teggeɣ ȓxir ḏi ȓuȓuf n lʼajyal zeg yinni ḏayi itexsen ḏ yinni itṭaƹan i ȓuṣiyaṯ inu.
III War neṭṭeq ca ḏi ȓbaṭeȓ s yisem n Siḏi Arebbi lʼilah nnec, ȓaḥeqqac Siḏi Arebbi itƹeqqab wenni ineṭṭqen s ȓbaṭeȓ s yisem nnes.
IV War xeddem ca ḏi nhar n ssebṯ nhar n wareyyaḥ ḥima aḏ yiȓi ḏ nhar amqeddes. Sett-iyyam iy ɣa ṯxeḏmeḏ, egg marra cɣuȓaṯ nnec. Maca nhar n ssebṯ nhar n wareyyaḥ n Siḏi Arebbi lʼilah nnec. War ḏayes xeddem ca cek ḏ mmic ḏ yeǧic ḏ yismeɣ nnec ḏ ṯxeddant nnec niɣ ḏ ȓebhimeṯ nnec niɣ ḏ ȓbarrani iy kic iǧan. Ȓaḥeqqac Siḏi Arebbi igga ajenna ḏ ṯmurṯ ḏ ȓebḥar ḏ marra min ḏayes ḏi sett-iyyam. Uca irtaḥ ḏi nhar n ssebṯ. Suyenni ibarek Siḏi Arebbi nhar n ssebṯ, iggi-ṯ amqeddes.
V Weqqar babac ḏ yemmac ḥima aḏ iȓin wussan nnec ḏi ṯmurṯ ḏ iziran, iy ɣa c yuc Siḏi Arebbi lʼilah nnec.
VI War neqq ca.
VII War zenna ca.
VIII War tacar ca.
IX War cehheḏ bu ẓẓur x wajjar nnec.
X War ƹecceq ca ḏi ṯemɣarṯ n wajjar nnec, niɣ ḏi ṯeddarṯ nnes, niɣ ḏeg ismeɣ nnes, niɣ ḏi ṯxeddant nnes, niɣ ḏeg ifunasen nnes, niɣ ḏeg iɣyuȓen nnes, niɣ ḏi can ȓḥajeṯ nnes.
- Siḏna Musa 1: Azyen wis 1
Écouter en ligne
23.8 .Mo
Télécharger MP3
29.7 .Mo
- Siḏna Musa 1: Azyen wis 2
Écouter en ligne
21.7 .Mo
Télécharger MP3
27.1 .Mo
- Siḏna Musa 2: Azyen wis 1
Écouter en ligne
25 .Mo
Télécharger MP3
31.3 .Mo
- Siḏna Musa 2: Azyen wis 2
Écouter en ligne
25 .Mo
Télécharger MP3
31.2 .Mo
kab_Latn kab_Latn kab_Latn kab_Latn kab_Latn kab_Latn kab_Latn quy_Latn srd_Latn vec_Latn kab_Latn kab_Latn jav_Latn fra_Latn tsn_Latn eng_Latn tsn_Latn jav_Latn fra_Latn tsn_Latn eng_Latn tsn_Latn jav_Latn fra_Latn tsn_Latn eng_Latn tsn_Latn jav_Latn fra_Latn tsn_Latn eng_Latn tsn_Latn